Bejaarde vrou se liggaam uit see gehaalFoto: NSRI Darren Zimmerman, die Nasionale Seereddingsinstituut (NSRI) se bevelvoerder by Simonstad, sê die vrou het in die see geswem toe omstanders sien sy dryf gesig ondertoe in die water. ŉ Omstander het haar uit die water gered waarna ŉ dokter wat op die strand was mond-tot-mond-asemhaling op haar toegepas het. Paramedici het later oorgeneem maar die vrou is op die toneel dood verklaar. Haar man is op die toneel deur paramedici bygestaan. Die vrou het glo hartprobleme gehad maar dit is nog nie duidelik of dit die oorsaak van haar dood was en of sy verdrink het nie.